b'\n_START_ARTICLE_\nMentuhotep IV.\n_START_SECTION_\nSkalni napisi\n_START_PARAGRAPH_\nZnan je z nekaj napisov v Vadi Hammamatu, ki omenjajo odprave na obalo Rde\xc4\x8dega morja in lomljenje kamna za vladarjeve  spomenike. Zgleda, da je bil sin svojega predhodnika._NEWLINE_Dokazan je tudi na napisih v Vadi El Hudiju. \xc5\xa0e en pomemben napis so odkrili v Ain Suhni. Vsi napisi so bili izhodi\xc5\xa1\xc4\x8dnih pristani\xc5\xa1\xc4\x8dih za odprave na Sinaj._NEWLINE_Mentuhotep IV. je nejasen vladar, ki ni omenjen niti na Abido\xc5\xa1kem seznamu kraljev, napisi pa dokazujejo, da je med svojim vladanje organiziral veliko odprav. Vodja odprave v Vadi Hammamat v drugem letu vladanja je bil njegov vezir Amenemhet, ki bi lahko bil njegov neposredni naslednik Amenemhet I. iz Dvanajste dinastije. _NEWLINE_Fragment sklede iz skrilavca, najdene v Li\xc5\xa1tu, ima na zunanji strani uraden titularij Mentuhotepa IV., na notranji strani pa titularij njegovega naslednika Amenemheta I.  Ker sta napisa napisana v zazli\xc4\x8dnih slogih pisave, je bil Amenemhetov napis zelo verjetno pripisan kasneje. Peter Janosi domneva, da na skledi verjetno ni omenjen Mentuhotep IV., ampak Mentuhotep II.\n_START_SECTION_\nKonec vladanja\n_START_PARAGRAPH_\nEgiptologi domnevajo, da si je po Mentuhotepovi smrti prestol prisvojil Amenemhet I., ker njegov predhodnik ni imel otrok. Za Mentuhotepovo odstavitev ni nobenega dokaza. Njegove mumije ali grobnice \xc5\xa1e niso odkrili.'